procesaur/Wiki.mk huggingface dataset:
Црква Света Софија (Киев)

Катедралната црква Света Софија (украински: ''Собор Святої Софії'' или ''Софійський собор'') се наоѓа во Киев, Украина, и претставува исклучителен архитектонски споменик на Киевска Русија. Денеска, христијанскиот храм е еден од најпознатите во градот и место кое е вклучено во списокот на светско наследство на УНЕСКО, заедно со Киевско-печерската лавра. Целиот комплекс од катедралата вклучува неколку градби од кои најатрактивни се камбанаријата и Домот на митрополитот. Во 2011 година, историскиот комплекс преминал во надлежност во Министерството за култура на Украина. Една од главните причини за ова било тоа што овој комплекс и Киевско-печерската лавра се признаени од страна на УНЕСКО, а во Украина двата комплекса биле регулирани од различни државни органи.
1 Историја
Изградбата на црквата започнала во 1011 година во времето на кнезот Владимир Велики кој во 988 година го прифатил христијанството како службена религија во Киевска Рус . Катедралата била завршена во 1037 година, во времето на киевскиот кнез Јарослав Мудриот, познат како голем градител на цркви.
Своето име црквата го добила по истоимената катедрална црква која се наоѓала во тогашниот Цариград.. Во почетокот катедралата претставувала мавзолеј на владетелите односно на кнезовите.
Андреј Боголупски, кнез на Владимир-суздал, го заземал Киев во 1169 година, а градот паднал и во 1240 во рацете на Татарите. Во тоа време, катедралата била многу оштетена. По создавањето на Брестовската унија во 1596 година, односно времето кога била обединета Римокатоличката и православната црква во Полско-литванската Државна Заедница, катедралата Света Софија припаднала под раководство на Украинската гркокатоличка црква. Во 1633 година црквата станала под раководство на новоименуваниот православен митрополит Петро Могила. Тој наредил катедралата да биде обновена, а самата реконструкција била извршена од страна на италијанскиот архитект Октавијано Манчини во украински барок стил, кој претставува мешавина од византиска архитектура и италијански барок. По ова започнале козачките напади на градот, па денешниот изглед храмот го добил во 1740 година.
Во времето кога на власт дошле Болшевиците, во текот на 1920-тите години, во духот на атеизмот, украинската комунистичка влада планирала рушење на катедралата со цел да се направи место за Паркот на хериоте, и чија намена би била прослава на победата на Црвената армија. Сепак, катедралата по многу преговори не била срушена. Но, во 1934 година била конфискувана а самата катедрала била претворена во музеј на историјата.
Во текот на 1980-тите години било покренето барање за враќање на имотот на црквата, но поради спорот соГркокатоличката и Православната украинска црква, околу тоа кој има поголемо право над истата, тоа било одложено. Во следните години било дозволено во објектот да се одржуваат верски обреди но во посебни верски денови.
Во 1995 година дошло до крвави протести помеѓу припадниците на двете заедници, па државата повторно забранила обреди, претворајќи ја во музеј.
Црква Света Троица (Киев)

Црква Света Троица (украински:''Свято-Троїцький собор'') е една од најголемите украински православни цркви во Киев, Украина.
Таа била изградена на периферијата на Киев, во поранешното село Троештина, помеѓу 1991 и 1997 година. Црквата е посветена на Света Троица. Таа е изградена во стил на барок. Во нејзина непосредна близина се наоѓа камбанарија.
Црква Берестово спасение

Црквата на Берестовото спасание (украински: ''Церква Спаса на Берестові'') е црква која се наоѓа во Киев, Украина северно од Пештерниот манастир. И покрај тоа што се наоѓа надвор од комплексот, сепак е вклучен во спосокот на светско наследство на УНЕСКО во Украина.
Берестово во времето на Владимир Велики претставувал приградски резиденција, во почетокот на 11 век. Оваа резиденцвија била користена и од страна на некои негови наследници. Во 1073 година покрај ова место бил изграден манастир. Изградбата на сегашната структура не е документурана, но според поголемиот број на историчари, истиот бил завршен за време на владеењето на Владимир II (1113-1125).
Според усторичарите по уметност, оваа црква вовела некои структурни иновации во архитектурата на Киевска Рус. По смртта на Владимир II, црквата била користена од неговото семејство. Црквата била оштетена во 1240 од страна на Монголците, и повторно во 1482. До 17 век, црквата стоела во урнатини. Кон средината на 17 век, црквата била повторно подигната, разликувајќи се од претходната. Таа се одликува од прекрасните фрески во нејзиниот внатрешен дел, кои биле насликани од страна на грчки мајстори. Во 1751 година, внатрешноста на црквата била реновирена, и повторно во 1813-1814 година.
Знаме на НАТО

Знамето на НАТО има морнаричко сина основа (Пантон 280) со бел амблем кој всушност ги претставува стрелките на компасот со четирите бели линии кои излегуваат од него. Знамето е одобрено на 14 октомври, 1953 година.
Зеја (река)

Зеја е река во Русија
Долга е 1.242 км, а површината на нејзиниот басен изнесува 233.000 км<sup>2</sup>. Тече низ Амурската област и се влева во реката Амур кај градот Благовјешченск. Извира во планинскиот масив Токијски Становик (|Токийский Становик)
Притоки: Ток (Ток), Муљмуга (Мульмуга), Бријанта (Брянта), Гиљуј (Гилюй), Уркан (Уркан), Купури (Купури), Арги (Арги), Деп (Деп), Селемџа (Селемджа).
Градови на реката: Зеја (Зея), Свободниј (Свободный), Благовјешченск (Благовещенск).
Територија

Во меѓународната политика, a територија (од лат. ''territorium'' = простор, подрачје) e несуверена географска област што е под власт на друга управа (влада) и/или нема право на самоуправа како редовните административни единици.
Видови на административни и/или политички територии:
* многу видови на правно управувани територии кои се несуверени географски подрачја под власта на некоја влада со различен степен на локална самоуправа.
* Тука можат да се вбројат сојузни држави со заедничка централна влада како што се сојузните покраини (''Länder'') на Германија или окрузите (''counties'') во рамките на некоја од сојузните држави во САД (кои и самите се пример за целини здружени под раководство на федерална влада),
* или административно подрачје воспоставено од централната власт на една држава како сојузните покраини (''Bundesländer'') на Австрија (кои сега се во федерација),
*или пак административните единици од кои се состои една унитарна држава како Франција.
На пример, Американска Самоа, Гуам и Порторико се територии под управа на САД со различен степен на автономија. Similarly, with regard to the покраините и териториите на Канада, главната разлика помеѓу покраините и териториите се состои во тоа што федералната влада има понепосредна контрола врз териториите, додека покраините имаат свои влади ополномоштени според уставот. Истата разлика може да се забележи и кај државите и териториите на Австралија. Поранешната британска крунска колонија Хонгконг која подоцна станала зависна британска територија (денешен израз: „прекуморска територија“) поради Законот за британската националност од 1981 г. се нарекувала „територија“ сè до нејзиното преземање од страна на Кина, т.е. со престанок на британскиот суверенитет во Хонгконг.
* Окупирана територија, во регион воено запоседнат од странска земја без притоа да го припои кон себе. Примери за окупирана територија се Македонија окупирана од Царството Бугарија за време на Втората светска војна, Кувајт по краткотрајниот напад од Ирак во 1990, Ирак по американската инвазија во 2003, Авганистан од советска контрола (1979-1989) и Косово по 1999.
* Спорна територија, што е географско подрачје на кое полагаат право две или повеќе спротивставени влади. На пример, нс територијата Кашмир полага право и Индија и Пакистан.
* Локална управна единица. Подрачјето на Советот на Четемски Острови се нарекува „Територија на Четемските Острови“, иако правно гледано е составен дел од Нов Зеланд.
*Дел од Антарктикот што припаѓа на некоја земја.
* 14 прекуморски територии и 3 крунски поседи на Обединетото Кралство
*Хонгконг и Макао кои се специјални административни региони на НР Кина.
1 Поврзано
* Зависна територија
Црква Свети Кирил (Киев)

Црквата Свети Кирил (украински: ''Кирилівський монастир'') е средновековен христијански храм кој се наоѓа во Киев, престолнината на денешна Украина. Самата црква се наоѓа во истоимениот комплекс кој датира од времето на Киевска Рус од 12 век.
Манастирот Свети Кирил бил основан во 1140 од страна на Всеволод II, кнез на Киев и истиот комплекс е посветен на Кирил Александриски. Во втората половина на 12 век, принцезата Марија, вдовица на Всеволод, го поставила камен-темелникот на црквата.
Во 1734 година, комплексот бил зафатрн од пожар, кое довело до некого реконструирање од страна на украинскиот архитект Иван Хрихорович. Камбанаријата во манастирот била изградена во 1760 година. Обновата започнала во 1750 а завршила десет години подоцна. Во 1787 година, манастирот Свети Кирил Александриски бил затворен од страна на руските власти и истиот комплекс бил претворен најпрвин во болница, а подоцна и во лудница.
По доаѓањето на комунистите на власт, манастирот бил прогласен за споменик од историско значење . Црквата во манастирот била затворена и претворена подоцна во музеј. Во 1936 година била донесена на одлуката за распуштање на монашките структури во земјата.
Чироки (округ во Алабама)

Чироки (|Cherokee County) е округ во сојузната американска држава Алабама. Главен град на округот е градот Центар. Според пописот во САД од 2010 година, бројот на населението во округот изнесува 25,989 жители.
1 Географија
Округот зафаќа површина од 1,554 км<sup>2</sup>, од кои 1,433 км<sup>2</sup> се копно, а останатите 121 км² вода. Се граничи со окурзите:
*Де Калб (округ во Алабама) - север
*Чатога (округ во Џорџија) - североисток
*Флојд (округ во Џорџија) - исток
*Полк (округ во Џорџија) - југоисток
*Клебурн (округ во Алабама) - југ
*Калхун (округ во Алабама) - југ
*Етова (округ во Алабама) - запад
2 Демографија
Според пописот во 2000 година, округот броел 23,988 жители, 9,7198 домаќинсства 7,201 семејства. Густината на населеност изнесувала 17 жители/км<sup>2</sup>. 92,83% од населението го сочинувале припадници на белата раса, а 5,54% на црната.
3 Поврзано
* Алабама;
* Список на окрузи во Алабама.
Епицентар

Епицентар е точка на Земјината површина каде што земјотресот најсилно се чувствува. Се наоѓа вертикално точно над хипоцентарот, односно тоа е ортогонална проекција на хипоценарот на површината на Земјата.
1 Епицентрална оддалеченост
Оддалеченоста помеѓу епицентарот и хипоцентарот се вика „жаришна длабочина“.
Чилтон (округ во Алабама)

Чилтон (|Chilton County) е округ во сојузната американска држава Алабама. Главен град на округот е градот Клентон. Според пописот во САД од 2010 година, бројот на населението во округот изнесува 43,643 жители.
1 Географија
Округот зафаќа површина од 1,815 км<sup>2</sup>, од кои 1,797 км<sup>2</sup> се копно, а останатите 18 км² вода. Се граничи со окурзите:
*Шелби (округ во Алабама) (север)
*Коса (округ во Алабама) (исток)
*Елмор (округ во Алабама) (југоисток)
*Аутауга (округ во Алабама) (југ)
*Пери (округ во Алабама) (југозапад)
*Далас (округ во Алабама) (југозапад)
*Биб (округ во Алабама) (северозапад)
2 Демографија
Според пописот во 2000 година, округот броел 39,593 жители, 15,287 домаќинсства 11,342 семејства. Густината на населеност изнесувала 22 жители/км<sup>2</sup>. 86,71% од населението го сочинувале припадници на белата раса, а 10,61% на црната.
3 Поврзано
* Алабама;
* Список на окрузи во Алабама.
Њутн (месечев кратер)

Њутн (''Newton'') — месечев кратер, еден од најбогатите хемиски објекти во Сончевиот Систем. Се состои од:
Сулфур, Натриум, Останато
3,781%, 12,033%, 31,404%
9,323%, 3,034%, 25,054%
2,682%, 2,554%, 10,490%
Сулфурот го има во најмала количина, натриумот нешто повеќе, а останатите материи се најраспространети во кратерот Њутн.
1 Поврзано
* Њутин (марсовски кратер)
.mq

.mq е интернет државен код на главниот интернет домен (ccTLD) на Мартиник. Регистрациите на второстепени домени моментално се затворени.
Највисокиот домен .mq порано бил под раководство на SYSTEL. Подоцна фирмата Mediaserv го купил SYSTEL но регистрирањето сè уште е оневозможено и не се знае кога услугата ќе стане повторно достапна. Техничкиот контакт за кодот е засега непознат.
Ентони Алан-Вилијамс

Ентони Алан-Вилијамс (роден ) бил Британски спринт-кануист кох што се натпреварувал во средината на 1970-те. Тој бил елиминиран во полуфиналето во дисциплината К-4 1000 метри на ЛОИ 1976 во Монтреал.
1 Наводи
*
Монашки манастир (Киев)

Монашкиот манастир или Богојавленскиот манастир е православен манастир во Подил, Киев, Украина, во близина на плоштадот Контрактова. Историјата на манастирот е испреплетена заедно со онаа на Националниот универзитет Киево-Могиланска академија, која се наоѓа во истиот комплекс.
Манастирот се претпоставува дека бил основан од страна на цариградскиот патријарх Еремија II. Теофан III, Патријарх на Ерусалим, го реорганизирал манастирот во монашко училиште, па тука доаѓа и самото име на манастирот.
Со доаѓањето на Советите, манастирскиот комплекс бил најпрвин затворен. Во 1935 година година голем дел од комплексот бил разрушен.
Видубички манастир

Видубичкиот манастир (украински: ''Видубицький монастир'') е историски манастир кој се наоѓа во украинскиот главен град Киев.
Манастирот бил изграден во периодот помеѓу 1070 и 1077 година од страна на Всеволод I, син на Јарослав Мудриот. Објектот претставувал семеен манастир на нивните потомци.
1 Легенда за името
Манастирот во денешен Киев, бил именуван по старата словенска легендата за паганскиот бог Перун и на Големиот кнез Владимир Велики. Зборот "''Видубички''" во превод значи да се излезе од водата. Легендата вели дека Владимир наредил древните стари фигури од Перун, бог на молњата и врховниот бог во словенската митологија, како и на други пагански богови, да се фрлат во реката Днепар во времето кога Киевска Рус масовно била христијанизирана. Но и покрај ова, жителите на Киев по крштевањето повторно трчале по дожината на реката, извикувајќи старите богови да излезат од водата, односно нивните предмети да бидат извадени од реката. Соодветно на ова, областа во која се појавил Перун била наречена Видубучи.
2 Историја
Во 1596 годна, односно година кога бил склучен Брестовскиот сојуз, манастирот станал официјална резиденција на три митрополити на Грчката католичка црква во Украина. Во 1635 тој бил вратен на Украинската православна црква. . Само неколку цркви во текот на историјата преживеале до денес. Една од нив е црквата посветена на Свети Михаил, која била изградена по барање на Всеволод I и делумно реконструирани помеѓу 1766 и 1769 година. Комплексот го вклучува и манастирот Свети Ѓорги, кој се одликува со своитр пет куполи.
Манастир Свети Пантелејмон (Киев)

Манастирот Свети Пантелејмон (украински: ''Пантелеймонівський собор'') е голема православна катедрала во киевската населба ''Теофанија''. Оваа катедрала е на изглед многу слична со катедралата Александар Невски во Талин, и се смета како врвна точка во достигнувањето на руската архитектура.
Храмот бил изграден во неоруска архитектура од страна на Евгениј Јермаков во периодот од 1905 до 1912 година. Објектот се состои од една голема купола и четири помали. Во текот на 1920-тите, манастирот бил затворен а за време на Втората светска војна бил сериозно оштетен.
Во 1990-тите, црквата била вратена на Украинската православна црква - Московски патријарх.
Манастир Света Троица (Киев)

Манастирот Света Троица (украински: ''Свято-Троїцький Іонинський чоловічий монастир'', руски: ''Свято-Троицкий Ионинский монастырь'') е украински православен манастир кој се наоѓа во Киев, Украина, на кратко растојание од средновековниот Видубички манастир.
Овој манастир бил основен од страна на игуменот на Видубичкиот манастир Јоан во 1864 гофина. Принцезата одлучила да го подржи проектот на игуменот. Камбанаријата, која е висока 110 метри, е една од највисоките во православниот свет.. довршувањето на манастирот бил стопиран поради избувнувањето на Првата светска војна. Во тоа време, во манастирот живееле околу 800 монаси.
Манастирот бил затворен во 1934 година и бил преземен од страна на Националниот ботанички институт Гришко. Неодамна монасите поврторно го обновиле манастирскиот живот.
Знаме на Њуфаундленд и Лабрадор

Знамето на Њуфаундленд и Лабрадор е усвоено во 1980 година. Размерот е 1:2.
Сината боја на знамето го симболизира морето, белата снегот и ледот, а црвената борбата и напорот на жителите на Њуфаундленд и Лабрадор а златната надежта за иднината.
Сините триаголници го претставува Обединетото Кралство а истовремено потсетува и на знамето на Шкотска. Двата црвени триаголници ги претставуваат двата дела на провинцијата - копното и островот. Златната стрела покажува кон светлата иднина.
1 Поврзано
* Грб на Њуфаундленд и Лабрадор
Питом трн

Питом трн (латински: ''Cnicus benedictus'') познат и како ''Бискупова брада, Сатовина, Блажен или Свет трн или Бенедиктански трн'' е европско растение, со силно стебло и лисја во вид на копја.
1 Лековитост
Ова растение е доста познато во светот како високолековито растение.
Се користи против стареењето, ја подобрува циркулацијата со што го подобрува дотокот на кислород во мозокот, а со тоа и помнењето и иозструвањето на умот, ја ублажува вртоглавицата, несвестицата и главоболката. Исто така има антибактериско дејство, и му дава на човечкиот организам дополнителна сила. Може да помогне во регулирање на хормонската рамнотежа, а особено е добра за жените - одлично средство за ублажување на менопаузните тегоби.
2 Наводи
###
Трпезна црква (Киев)

Трпезната црква (украински: ''Трапезна Палата'') е црква која се наоѓа во Киевско-печерската лавра во Киев, Украина. Овде монасите ги извршувале своите оброци.
Објектот бил изграден во периодот од 1893 до 1895 година, во време кога на тоа место живееле повеќе од 1000 монаси.
Црква на сите светители (Печерски реон - Киев)

Црквата на сите светители (украински: ''Церква Всіх Святих'') е црква која се наоѓа во Киевско-печерската лавра во Киев, Украина.
Христијанскиот храм бил изграден во периодот од 1696 до 1698 година во стил на барок.
Црква „Воздвижение на Чесниот Крст“ (Киев)

Црквата на Светиот Крст (украински: ''Крестовоздвиженская церковь'') е црква која се наоѓа во Киевско-печерската лавра во Киев, Украина.
Црквата била изградена во 1700 година. По завршувањето, внатрешноста на црквата бил изработен во козачки барок стил. Во 1769 година бил изработен дрвениот иконостас.
По падот на комунизмот, црквата и припаднала на Украинската православна црква (Московска патријаршија).
Манастирска порта Света Троица (Киев)

Манастирската порта на Света Троица (украински: ''Троїцька надбрамна церква''; руски: ''Троицкая надвратная церковь'') е историска црква која се наоѓа во Киевско-печерската лавра во Киев, Украина.
Христијанскиот храм бил изграден во периодот од 1106 до 1108 година, како дел од Киевско-печерската тврдина. Црквата била основана од страна на внукот на Светослав II, кој подоцна се откажал од својот статус како кнез, и се замонашил на 17 ноември 1106 година.
Во 1240 година, целиот комплекс бил разрушен од страна на Монголоте. Во тоа време посебно настрадала главната катедрална Успенска црква, па Манастирската порта на Света Троица станала главна катедрала на комплексот.
Старата црква претставуваа типичен пример за киевската архитектура. По нејзиното разрушување и на неколкупати реконструирање, денеска таа е изградена во украински барок.
Петар Ангеловски (сценограф)

:''За биологот со исто име видете Петар Ангеловски (биолог)''
Петар Ангеловски (, – , ) — македонски сценограф.
1 Животопис
Ангеловски е роден во Битола во 1931 година. Со неговото доаѓање во 1960 година, битолскиот театар се здобил со првиот постојан сценограф. Со своите зафати во областа на театарската сценографија, покажал осведочени креативни способности во посовремениот сценски израз. Неговиот творечки опус, претставува една мошне голема збирка од над 200 сценографии во кои се застапени домашната, современата југословенска и светска драматургија: „Печалбари“ од А. Панов, „Чекор до есента“ од Т. Арсовски, „Окрвавен камен“ В. Иљоски, „Цар Едип“ од Софокле, „Хамлет“ од В. Шекспир, „Севилски бербер“ од Бомарше и др. Во рамките на тетарските игри „Војдан Чернодрински“ (1983), била отворена изложба на негови макети и сценографски скици.
Успенска соборна црква (Киев)

Катедралата на Успението на Пресвета Богородица, позната и како ''Големата црква'' (украински: ''Успенський собор'') е главната црква која се наоѓа во Киевско-печерската лавра во Киев, Украина.
Христијанскиот храм бил основан во 1073 година по иницијатива на Теодосиј Печерски, и била изградена во период од три години со средства кои биле донирани од страна на принцот Свјатослав II. Во 1230 година храмот бил разрушен од земјотрес, а во 1240 година бил дополнително разрушен од страна на Монголците.
Негово повторно обновување се случило во 1470 година, но веќе во 1482 година бил повторно ограбен од страна на Кримските Татари. Во следните години храмот бил на неколкупати повторно оштетуван и повторно реконструиран. Во 1718 година бил опожарен, а во 1729 година бил повторно обновен и проширен во стил на украински барок.
Во времето на Втората светска војна, храмот бил разрушен од страна на експлозија на 3 ноември 1941 година. Според доказите на Нирнбершкиот процес , храмот бил намерно разрушен од германските окупациони сили. Пред уништувањето на храмот, под ракоодство на Ерих Кох Рајх било спроведено масовно ограбување на вредностите на црквата.
По експлозијата, храмот бил оставен во урнатини како доказ за нацистичките злосторства. Неговата реконструкција започнала по повод 1000 години од христијанизацијата на Киевска Рус. Во 1995 година, претседателот на Украина, Леонид Кучма издал декрет за реконструкција и изградба на Успенскиот собор. Целосната изградба завршила на 24 август 2000 година.
Душан Наумовски

''За македонскиот првоборец и театарски режисер, видете Душко Наумоски.''
Душан Наумовски (, - , ) — македонски режисер.
1 Животопис
Наумовски е роден на 8 јули 1938 година во Битола, во средина на сиромашно земјоделско семејство со револуционерна традиција и напредни сфаќања. Гимназиските денови Наумовски ги поминува со забележителна општествена и културна активност во организирање и покренување на многубројни настани и активности. По завршувањето на средното образование 1957 година се запишал на отсекот за режија на Академијата за театар, филм, радио и телевизија во Белград, Србија во класата на професорот Вјекослав Африќ, која со успех ја завршил во 1961 година. После дипломирањето се вработил како режисер во народниот театар во Битола каде ја зпочнал својата професионална активност во областа на драмската уметност. Во 1965 година се вработил во македонската Телевизија тогашна Телевизија Скопје, каде активно работел до своето пензионирање. Починал во Битола на 27 август 2011 година.
2 Филмографија
За време на 35-годишната професионална работа во телевизијата, Наумовски имал режирано значајни тв претстави, драми, серии за возрасни, но неговиот творечки опус е поврзан со создавањето за деца. Неговите играни серии за деца „13-от КЛУЧ“ ,„ДА ВИДАМ ДА ВИДАМ ШТО ДА БИДАМ“, „БУЛКИ КРАЈ ШИНИТЕ“, „СОНЦЕ НА ДЛАНКА“, „ВТОРАТА СМЕНА “, „ДО РЕ МИ“ ,„ГОЛЕМИ И МАЛИ“ претствауваат анталогиски телевизиски приказни за деца кои ги паметат многу генерации.
* 1966: До победата и по неа (асистент на режија)
* 1967: Лифт горе, лифт долу (режија)
* 1969: Дазлисиор (режија, игран филм)
* 1970: Веселиот Иван Галабин (режија, игран филм)
* 1971: Придружници (режија)
* 1973: Смилевскиот конгрес (режија, игран филм)
* 1974: Патот кон иднината (режија, играна серија)
* 1978-1982: Закопана мистрија (режија, документарна серија)
* 1981: Булки крај шините (режија, играна серија)
* 1986: Андреја Дамјанов (режија, документарен филм)* 1988: Втора смена (режија, играна серија)
* 1990: ДО РЕ МИ (режија, играна серија)
* 1991: Болва в' уво (режија, игран филм)
* 1997: Вујко Вања (режија, игран филм)
* 2000: Големи и мали (режија, играна серија)
* 2011: Трето па машко (режија, играна серија)
НИП „Нова Македонија“

„НИП „Нова Македонија“ — македонско поранешно новинско издавачко претпријатие, основано од страна на АСНОМ во 1944 година. Како последица на недоспеани долгови кон доверители, во 2003 година била отворена стечајна постапка на претпријатието, а четири години подоцна тоа било ликвидирано. За време на своето повеќедецениско постоење, ова претрпијатие ги издавало дневните весници „''Нова Македонија''“ и „''Вечер''“, неделниците „''Пулс''“, „''Екран''“ и „''Котелец''“, како и весниците на народностите во Македонија: „''Флака''“ на албански јазик и „''Бирлик''“ на турски јазик.
1 Организација и раководење
НИП „Нова Македонија“ била организирана како работна организација (скратено: РО), а во нејзиниот состав работеле следниве основни организации на здружениот труд (скратено: ООЗТ):* „Детска радост“
* Печатница
Директори на НИП „Нова Македонија“ биле:
* Ванчо Апостолски* Панче Михајлов* Радослав Огњановски* Панде Колемишевски
2 Поврзано
*''Нова Македонија''*''Вечер''
Хлотар III

Хлотар III е крал на Неустрија и на Бургундија од 663 до 673.
Роден околу 652, тој е постариот син на кралот Хлодовик II и на кралицата Батилда. Дошол на престолот кога имал пет години а мајка му ја извршувала функцијата регент. Во 664, Батилда се повлекла во манастир а власта ја оставила на мајордомот Еброин. Хлотар починал во 673, на возраст од 21 година. Тој веројатно е татко на Хлодовик III. По смртта на Хлотар наследник станал Теодорих.
Велика Моравија

Велика Моравија била словенска држава во Средна Европа која опстојувала околу 70 години за време на 9 век. Велика Моравија била вазалска држава на Источна Франкија, на која им плаќала даноци. Денес постои спор за тоа која територија била сржта на државата. Според поголем број научници, централната територија била долината на реката Морава, односно денешни западна Словачка и Моравија и Бохемија во Чешка. Подоцна, државата се проширила во Унгарија, Полска, Австрија, Словенија, Хрватска, Србија, Романија, Украина и Германија.
1 Име
Значењето на името на Велика Моравија е предмет на дебата. Ознаката „Велика Моравија“—''Мегали Моравија'' (grc) на грчки—произлегува од делото ''За управувањето со царството'' напишано од византискиот император Константин VII Порфирогенит околу 950. Императорот ја користи придавката ''мегали'' кога се осврнувал на настани кои се случиле после нејзиниот пад, што имплицира дека таа треба да се преведе како „стара“ наместо „велика“. Според трета теорија, ''мегали'' се однесува на територија која се наоѓа зад границите на Византиската империја. Историчарот Љубомир E. Хавлик пишува дека византиските учени ја користеле оваа придавка кога зборувале за татковините на номадските народи, како што е примерот со „Велика Бугарија“.
2 Историја
Територијата меѓу реките Дија и Свратка била под власта на владетел по име Мојмир од до 846 година, кој го нападнал Прибина во Нитра во одреден момент помеѓу 833 и 836 година. Бидејќи мисијата од Салцбург најверојатно веќе дејствувала во Моравија, Мојмир можеби бил христијанин до времето на неговиот напад на Прибина. Се чини дека тој не бил сам во својата одлука да премине во христијанство, бидејќи токму во тоа време може да се датираат и најраните цркви во Моравија. Од друга страна, Прибина дефинитивно не бил христијанин во времето на нападот на Мојмир, бидејќи се знае дека подоцна бил крстен во Траизмауер. Без разлика дали религијата имала некаква врска со нападот врз неговиот сосед, Мојмир можеби го сметал Прибина како агент на моќта на Франките во регионот. Како и да е, Прибина побегнал во Источната Марка на Франките и неговото кнежевство најверојатно било припоено под власта на Мојмир.
Од овој момент до крајот на своето постоење, Моравија се чини дека била управувана од една династија, чии членови биле сите роднини на Мојмир, кои во изворите се споменуваат како ''duces'' или (само по исклучок) ''reges''. Државата имала две јадра, едното во јужна Моравија (регионот помеѓу реките Дија и Свратка) и другото во југозападна Словачка, околу Нитра, со тоа што второто вообичаено било управувано од поспоредни членови на династијата. Ексклузивната и никогаш неспорна улога на династијата се чини дека се заснова на нејзината света легитимизација што произлегува од преобраќањето во христијанство.
3 Наводи
4 Поврзано
* Словени
* Чешка
* Словачка
Градинарска чубрика

Градинарската чубрика или градинарска чубрица — вид на скриеносемени растенија од семејството на усноцветните (''Lamiaceae''). Таа е едногодишно растение со мали зелени листови и розови цветови. Сувите лисја се користат како зачин. Често се чува и како украсно растение. Во Македонија чубриката е еден вид на традиционално растение, со кое се прави т.н. ''к’цана сол'' (во Кратовско) или ''ченка миродија'' (во Тетовско).
Импулс (списание)

Импулс — македонско списание за популаризација на физиката. Во него се објавувани написи од историјата и од актуелната проблематика на физиката, задачи за учениците од основните и средните училишта и информации за активностите на ДФМ од интерес за школската популација. Од 1977 до 2006 година се отпечатени 52 броја, на вкупно 2.200 страници. Во одредени периоди тиражот надминувал десет илјади примероци. Главни уредници биле Славко Бахчеванџиев, Мирјана Јоноска, Ѓорѓи Ивановски и Доне Гершановски.
Автомобилски регистарски таблички во Андора

Автомобилските регистарски таблички на Андора се составени од една буква и 4етирицифрен број (пр. А1234), и го имаат грбот на Андора на левата страна и 'Principat d'Andorra' под кодот. Форматот е црни карактери на бела позадина.
1 Историја
Првата табличка била издадена во триесеттите години и се состоела од црни карактери на бела позадина пр. AND 1234.
Сега се планира нов формат каде што во сино поле ќе биде впишано AND и грбот на Андора.
2 Специјални таблички
*MT - Се користат како привремени таблички. Се состојат од две букви на кои е впишано MT, четирицифрен број и датум до кој тоа возило е под привремени таблички.
Автомобилски регистарски таблички во Република Косово

Во Косово, табличките се издаваат од Косовското МВР.
1 Ознаки
Од 6 декември 2010 беше објавен нов дизајн кој ги содржел буквите 'RKS' - Република Косово на сино поле, потоа два броеви кој го означуваат округот, грбот на Косово, трицифрен број и две сериски букви.
Овие нови таблички не се признати од страна на Србија.
1.1 Ознаки на окрузите
* 01 Приштина
* 02 Косовска Митровица
* 03 Пеќ
* 04 Призрен
* 05 Урошевац
* 06 Гнилане
* 07 Ѓаковица
2 УНМИК ознаки
Овие таблички се издавани од администрацијата на УМНИК од 1999 до 2010. KS - ознака за Косово.
Тетовци

Ова е список на познати Тетовци (тетовски: ''Тетовчани''), односно лица кои се родиле, живееле, работеле или починале во градот.
1 Родени
* Јефрем Јанкович - Тетоец (60-тите г. на XVII в. – Русија, 1718) - руски митрополит од македонско потекло.
* Кирил Пејчиновиќ- прв писател на црковномакедонски јазик
* Мара Бунева (1902 - 14 јануари 1928) -македонска активистка
* Бранко Гапо - Македонски театарски, телевизиски и филмски режисер * Тодор Скаловски - истакнат македонски композитор, хорски и симфониски диригент
* Ѓоце Стојчевски – Амбарче (26.11.1919 -19.10.1944 ) - партизан, носител на споменица на паднатите борци од НОВ и одликуван со орденот народен херој на Македонија.
* Тодор Циповски - Мерџан - македонски народен херој од Втората светска војна
* Верица Пандиловска - македонска поп-пејачка
* Никола Ристановски - македонски глумец
* Антонио Милошоски -политичар и македонски министер за Надворешни работи* Благоја Ангеловски, македонски режисер
* Јован Дамјановски (р. 15 јануари 1946 ) - македонски романописец и драмски автор.
* Душица Илин (р. 12 март 1944) - македонска поетеса
* Панче Васовски - Камџик (1924 - 1 јуни 2003) - македонски театарски, филмски и телевизиски глумец
* Милан Стефанов Јовановски (р.12 октомври 1932) - специјалист по патолошка анатомија, редовен професор на Медицинскиот факултет при Универзитетот „Кирил и Методиј“ во Скопје
* Дивна Лакинска (р. 1 ноември 1941) — македонски андрагог.
*Панче Блажески (1924-1944) — македонски партизан, борец за слобода на Македонија и учесник во НОВ
* Борка Аврамова (1924 - 1993) -македонски вајар
* Блага Алексова (1922 - 2007) - македонски археолог и академик
* Зора Антеска (1885 - 1968) — учесник во НОВ на Македонија (мајка на Илија Антески - Смок).
* Илија Антевски - Смок (1919 - 1943) - македонски борец
* Петрица Апостоловска — учесник во НОВ на Македонија.
* Нада Антева (1923 - ) — учесник во НОВ на Македонија и носител на Партизанска споменица 1941.
* Павлина Апостолова (р. 1927) - македонска оперка певица
* Јован Павловски (р.1937) - македонски поет, раскажувач, романописец, писател за најмладите, публицист, долгогодишен уредник на повеќе рубрики во Нова Македонија, нејзин дописник од Париз и Москва.
* Петко Дабески (Волковија, тетовско, 15 октомври 1939) - македонски поет.
* Јон Исаја (Тетово, 1915 - Скопје,1993) - познат македонски театарски, филмски и телевизиски глумец.
* Мирко Видоески (Тетово, 1957) - сликар, писател, драмски автор и режисер.
* Павле Кузманоски (Тетово, 1939) - познат македонски академски сликар
* Ангеле Гавровски (с.Жилче, тетовско, 1946) - познат македонски академски графичар и сликар. Професор во Училиштето за применета уметност "Лазар Личеноски" Скопје.
* Апостол Трпески (Тетово, 1948) - познат македонски филмски и телевизиски снимател. Професор и продекан на Факултетот за драмски уметности (ФДУ) Скопје
* Владимир Кочоски (Тетово, 1946) - познат македонски книжевник, новинар, есеист, поет и долгогодишен директор на НУ Матична библиотека "Кочо Рацин" Тетово
*Владимир Кандикјан (р. 9 март 1956) - виден економист и универзитетски професор;
*Лина Ѓорческа (р. 3 август 1994) - македонска тенисерка
2 Поврзано
* Тетово
Автомобилски регистарски таблички во Азербејџан

Автомобилските регистарски таблички на Азербејџан обично се составени од две бројки, тире, две букви, тире и три бројко (пр. 10-ЈА-001), табличките се со црни карактери на бела позадинина. Нивната големина е иста како на европските и вообичаено го имаат развеаното знаме на Азербејџан и автомобилскиот код на Азербејџан 'AZ' на левата страна.
1 Ознаки на автомобилот
Првите две бројки означуваат во кој регион е регистриран автомобилот, а другите две букви мора да ја содржат буквата 'J'.
* 01 = Апшерон
* 02 = Агдам
* 03 = Агдаш
* 04 = Агџабедин
* 05 = Акстафин
* 06 = Ахсуј
* 07 = Астара
* 08 = Белакан
* 09 = Бардин
* 10, 90 = Баку
* 11 = Бејлеган
* 12 = Биљасувар
* 14 = Џебраил
* 15 = Џелилабад
* 16 = Дашкесен
* 17 = Дивичин
* 18 = Ширван
* 19 = Физулин
* 20 = Ѓанџа
* 21 = Кедабек
* 22 = Геранбој
* 23 = Геокчај
* 24 = Аџигабуљ
* 25 = Ѓојѓол
* 26 = Ханкенди
* 27 = Хачмас
* 28 = Хоџавенд
* 29 = Хизин
* 30 = Имишлин
* 31 = Исмаил
* 32 = Кељбаџар
* 33 = Ќурдемир
* 34 = Ках
* 35 = Казах
* 36 = Габалин
* 37 = Гобустан
* 38 = Кусар
* 39 = Кубатлин
* 40 = Кубин
* 41 = Лачин
* 42 = Ленкорањ
* 43 = Лерикс
* 44 = Масалинс
* 45 = Мингечаур
* 46 = Нафталан
* 47 = Нефтечалин
* 48 = Огуз
* 49 = Саатлин
* 50 = Сумгајит
* 51 = Самух
* 52 = Салљан
* 53 = Сијезен
* 54 = Сабирабад
* 55 = Шекин
* 56 = Шамахи
* 57 = Шемкир
* 58 = Шуша
* 59 = Тертер
* 60 = Тауз
* 61 = Уджар
* 62 = Закаталљ
* 63 = Зардоб
* 64 = Зангелан
* 65 = Јардимлин
* 66 = Евлах
Кодови во Нахичеван:
* 67 = Бабек
* 68 = Шерур
* 69 Ордубад
* 70, 85 = Нахичеван
* 71 = Шахбуз
* 72 = Џуљфин
2 Специјални таблички
*Владини возила - XX-AA-XXX
*Претседателска администрација - XX-PA-XXX
*Приколки - слички како за приватните возила само без црта (тире) XX JA XXX
*за странски државјани - составени се од буква, три бројки, празен простор и три други броеви
Автомобилски регистарски таблички во Сан Марино

Властите во Сан Марино издаваат различни таблички кои имаат бела позадина со сини карактери, вообичаено една буква со четирицифрен број. На левата страна е втиснат грбот на Сан Марино. Сите возила мора да носат овална лепенка 'RSM'. Од 2004 во Сан Марино властите издаваат лични регистарски таблички.
Константин фон Нојрат

Константин фон Нојрат (кај Вајхинген, 2 февруари 1873 — Анцвајхинген, 14 август 1956), бил нацистички министер за надворешни работи од 1932 до 1938 година.
Бил дипломат, но и војник. Во Првата светска војна го добил Железниот крст.
Фон Нјрат е роден во Виртемберг, и студирал право во Берлин и Тибинген. Тој не бил импресиониран со фашизмот во Италија. Тој бил министер под Франц фон Папен. Тој се противел на агресивните воени планови на Хитлер. По Втората светска војна тој бил обвинет на најпознатиот дел од Нирнбершкиот процес. Бил осуден по сите точки од обвинението на 15 години затвор, но бил пуштен од затворот во 1953. Починал во 1956 на 83 години.
1 Поврзано
Хитлеров кабинет
Вилхелм Фрик

Вилхелм Фрик (|Wilhelm Frick; 12 март 1877 — 16 октомври 1946) бил нацистички политичар, влијателен за времето на Третиот рајх.
Роден е во семејство на учители. Тој бил министер без ресор до 1943 година кога загубил битката со Херман Геринг. Учествувал во создавањето на документи познати како Нирнбершки закони. По смртта на Рајнхард Хајдрих, назначен е за заштитник на Бохемија и Моравија. Бил фатен и бил еден од обвинетите во процесот Нирнберг. Тој бил осуден на смрт за воени злосторства и злосторства против човештвото. Неговите последни зборови биле: ''Да живее вечна Германија''.
1 Поврзано
* Хитлеров кабинет
Франц фон Папен

Франц Јозеф Херман Михаел Марија фон Папен (|Franz Joseph Hermann Michael Maria von Papen ; Верл, 29 октомври 1879 — 2 мај 1969) — германски дипломат и вицеканцелар во Хитлеровиот кабинет.
1 Животопис
Франц фон Папен е роден на 29 октомври 1879 година во местото Верл. Служел во германското воено аташе во Мексико од 1913 до 1915 година, кога бил преместен во германската амбасада во Вашингтон. При крајот на 1915 година бил префрлен назад во Германија по барање на Вудро Вилсон кој го го обвинил за активности кои биле штетни за неутралноста на САД. По Првата светска војна станал успешен издавач во Германија и бил член на ЦС од 1921 до 1932 година.
2 Поврзано
* Хитлеров кабинет
Бојана (река)

Бојана (|Buna) е река која се наоѓа на границата помеѓу Црна Гора и Албанија. Извира од Скадарското Езеро и се влева во Јадранското Море. Долга е 41 километар. Тече во големи кривини со просечен пад од 0,6%.
1 Устие
На устието во Јадранското Море се формира голем речен остров кој се вика Ада Бојана. Овој остров е познато туристичко место за камперите.
Еден од ракавите на реката Дрим се влева во реката Бојана.
2 Поврзано
* Бојанци (село во Словенија, кое го добило името по реката)
Мартин Борман

Мартин Борман (Вегеленде кај Халберштат, 17 јуни 1900 — 2 мај 1945) бил истакнат нацистички службеник.
Дошол на чело на Партискиот канцеларијат на НСДАП и станал личен секретар на Адолф Хитлер. Ја стекнал Хитлеровата доверба и така добил огромна власт во Третиот рајх директно да ги издава наредбите од канцеларијата на Хитлер. Од тие причини пак стекнал многу непријатели вклучувајќи ги Јозеф Гебелс, Херман Геринг, Хајнрих Химлер, Алфред Розенберг, Роберт Лај, Ханс Франк, Алберт Шпер.
Борман бил премлад да би земал поголемо учество во Првата светска војна (неговата единица, пред крајот на 1918 година не учествувала во борбите). По војната станал надзорник на имот во Мекленбург и така дошол во контакт со Слободниот корпус (Фрајкорите) кои биле на имотот. Земал учество во нивните активности, најчесто во атентати и изнуди на работничките синдикати.
Во март 1924 година, бил осуден на една година затвор како соучесник на својот пријател Рудолф Хес во убиството на Валтер Кадов, за кој се верувало дека го издал Алберт Лео Шлагетер на Французите за време на окупацијата на Рурската област. По излегувањето од затвор тој се зачленил во НСДАП. Во 1933 година станал Рајхслајтер на НСДАП и пратеник во Рајхстагот. Од 1933 до 1941 година бил личен секретар на Рудолф Хес. По Хесовото заминување за Англија, Борман станал секретар на Хитлер. Многу историчари сметаат дека по количеството на моќ кој ја поседувал Борман бил сива еминенција на Третиот рајх за време на Втората светска војна.
Борман во 1929 година се оженил (по вторпат; од првиот брак имал две деца) со деветнаесетгодишната Герд Бух, чиј татко, Волтер Бух бил претседател на Нацистичкиот партиски суд. Борман го запознал Хитлер, кој му бил кум на венчавката. Мартин и Герд имале десет деца. Едната ќерка умрела непосредно по раѓањето.
Смртта на Мартин Борман била опколена со мистерија. Според најраспространетата верзија, Борман се самоубил на 2 мај 1945 година голтнувајќи капсула цијанид, додека лутал по улиците на тогаш разрушениот Берлин во обид за да ги избегне патролите на Црвената армија. Неговото тело било пронајдено, но не и идентификувано. На Нирнбершкиот процес во отсуство бил осуден на смрт. Во текот на деценијата постоеле различни теории за тоа дали бил уште жив и каде би се наоѓал Борман. Симон Визентал изнел докази дека Борман се наоѓал во Јужна Америка. Споровите околу ова прашање неколкупати се одложувале, за конечно во 1998 година кога со споредба од анализита на ДНК на негови блиски роднини е докажано дека откопаните коски каде се претпоставува дека било закопано мртвото тело на Борман припаѓале токму нему.
1 Поврзано
Нирнбершки процес
Артур Зајс-Инкварт

Артур Зајс-Инкварт (|Arthur Seyß-Inquart; 22 јули 1892 — 16 октомври 1946) бил истакнати правник, а подоцна и нацистички службеник во Австрија пред нацистичката окупација од страна на Германија и на Третиот рајх во Полска и Холандија. На Нирнбершкиот процес, Зајс-Инкварт е проглашен виновен за злосторства против човештвото и подоцна бил погубен.
1 Животопис
1.1 Рана младост
Зајс-Инкварт е роден во Стонаров, мал град во Моравија, тогаш дел од Австроунгарија. На неговото раѓање, презимето му било Зајтих, по неговиот татко чех кој бил директор на училиште (мајка му била Германка). Во 1907 година неговото семејство се сели во Австрија и го менува презимето во Зајс-Инкварт. Студирал право на Виенскиот универзитет, и дипломирал во 1917 година. На почеткот на Првата светска војна, во август 1914 се пријавил во австроунгарската војска. Бил на фронтови во Русија, Романија и Италија. Повеќепати бил одликуван за храброст, а дипломирал додека се опоравувал од повредите. Во 1911 година, се запознал во Гертруд Машка и се оженил со неа во 1916 година. Имале три деца.
1.2 Политичка кариера
По војната почнал да работи како адвокат, а во 1921 година отворил и своја пракса. За време на раните години од Првата Австриска Република бил близок со Патриотскиот фронт. Како успешен адвокат бил повикан во кабинетот на канцеларот Енгелберт Долфус на 12 март 1933 година. По Долфусовото убиство на 25 јули 1934 година станал државен советник додека пак канцелар бил Курт фон Шушинг. Во почетокот не бил член на Нацистичката партија, но бил наклонет на многу од ставовите и акциите од страна на партијата. До 1938 година, Зајс-Инкварт се придружил на нацистите кога увидел какви би биле политичките струи во блиска иднина.
2 Поврзано
*Аншлус
*Курт фон Шушниг
*Нирнбершки процес
Автомобилски регистарски таблички во Босна и Херцеговина

Моменталните регистарски таблички во БиХ се состојат од 7 карактери - пет броеви и седум букви подредени по следниов редослед X-00-X-000. Притоа на табличките немаат означено градови, ниту хералдички симболи. Како букви на табличките се користат буквите коишто исто изгледаат на кирилица и латиница, тоа се: А, Е, О, Ј, К, М и Т.
1 Авто кодови на Бих табличките до 1992
Сараево, SA, Приедор, PD, Бања Лука, BL, Тузла, TZ, Мостар, MO, Брчко, BČ, Бијељина, BN
Мркоњиќ Град, MG, Травник, TR, Зеница, ZE, Бихаќ, BI, Добој, DO, Високо, VI, Јајце, JC
Ливно, LI, Требиње, TB, Чапљина, ČP, Коњиц, KNJ, Горажде, GŽ, Зворник, ZV, Модрича, MD
2 БиХ авто кодови - Република Босна и Херцеговина
На територијата контролирана од Армијата на Република Босна и Херцеговина од 1994 се издавани нови регистарски таблички/ На сино поле било испишано 'BiH' со грбот на Бих над натписот. Форматот бил: XX-0000-AA каде што XX бил градот, 0000 - четирицифрен број, а АА сериски букви од кој првата ја покажувала општината.
Сараево, SA, Приедор, PD, Тузла, TZ, Мостар, MO, Брчко, BR, Травник, TR, Зеница, ZE, Коњиц, KO
Бихаќ, BI, Добој, DO, Високо, VI, Јајце, JC, Бугојно, BU, Зворник, ZV, Модрича, MD, Горажде, GO
3 БиХ авто кодови - Српска Република Босна и Херцеговина
На територијата контролирана од Војската на Република Српска се издавани таблички слични на тие во времето на СФРЈ, само што биле испишани на кирилица
Српско Сараево, СС, Приедор, ПД, Бања Лука, БЛ, Брчко, БЧ, Требиње, ТБ, Мркоњиќ Град, МГ
Фоча (Србиње), СЊ, Добој, ДО, Зворник, ЗВ, Modriča (Модрича), МД, Бијељина, БН
4 БиХ авто кодови - Хрватска Република Херцег-Босна
На територијата на ХБ табличките биле слични на оние издадени во Хрватска
Мостар, MO, Чапљина, ČA, Посушје, PO, Широки Бријег, ŠB, Јајце, JA, Томиславград, TG
Травник, TR, Орашје, OR, Кисељак, KI, Рама, RA, Жепче, ŽE, Ливно, LI
Алфред Јодл

Алфред Јодл (|Alfred Jodl, 10 мај 1890 — 16 ноември 1946) бил водач на германските оперативни сили. За време на Втората светска војна бил шеф на оперативното одделение на наоружаните сили (|Oberkommando der Wehrmacht, OKW), заедно со Вилхелм Кајтел. Јодл бил еден од генијалаците во полето на воената тактика и филозофија. Заедно со генералот Кајтел ја измислил таканаречената ''Тактика Јодл-Кајтел'', која и ден денес се предава во военото образование.
1 Животопис
Роден е во Вирцбург, Германија. Се образувал во училиштето за кадети во Минхен, а дипломирал во 1910. Веднаш потоа се придружил на баварската војска како артилериски офицер. За време на Првата светска војна служел како артилериски офицер на Западниот фронт од 1914 до 1916, каде што бил двапати ранет. Потоа го преместиле на Источниот фронт, но само на една година (1917). По војната Јодл останал во вооружените сили и се придружил на Рајхсвер (|Reichswehr - Армија на Вајмарската Република)
2 Поврзано
* Нирнбершки процес
Автомобилски регистарски таблички во Албанија

Во Албанија, автомобилските регистарски таблички се издавани од регионалните дирекции за транспорт.
1 Нов формат
Новиот формат е сличен со италијанските и француските таблички. Дизајнот беше претставен на 16 февруари 2011.
Табличките се состојат од сина лента со ознака 'AL' и редизајниран двоглав орел во бела боја, две сериски букви, заштитен холограм, 3 броеви и други две сериски букви, на крајот десно е напишан код на регионот и година на регистрација. Потоа истите се изземени.
2 Стар формат
Табличките со стар формат ќе станат дефункционални до февруари 2012 година. На новиот формат од 1995 г. Беше додадено црвено поле на левиот крај на табличката на кој имаше црн двоглав орел. На празниот простор помеѓу карактерите беше додаден заштитен холограм. Тој формат на таблички се состои од код од две букви за секој регион во Албанија, потоа четирицифрен број (0001-9999) и сериска буква одвоена со црта. Овие таблички сѐ уште се важечки.
Како сериска буква на албанските таблички не се користат ‘O’, ‘Q’, ‘V’, ‘X’ и ‘Y’. Додека ‘Z’ се користи за владин автомобил.
3 Поранешни регионални ознаки
Код Округ
BC, Тропоја
BR, Белград
BZ, Булчица
DI, Дебар
DL, Делвина
DR, Драч
DV, Девол
EL, Елбасан
ER, Колоње
FR, Фиер
GJ, Ѓирокастро
GR, Грамеш
HS, Хас
KJ, Каваја
KO, Корча
KR, Кроја
KU, Кукуш
KV, Кучова
LA, Курбин
LB, Либражд
LE, Леска
LU, Лушње
MA, Малеси е Мад
MK, Малокастро
MR, Мирдита
MT, Матија
PE, Пекин
PG, Поградец
PR, Пермет
PU, Пук
SH, Скадар (Шкодра)
SK, Скрапар
SR, Саранда
TP, Тепелена
TR, Тирана
VL, Валона
4 Други типови
Слика, тип, формат, опис
Дипломатски, CD 00-00 A, зелени карактери на бела површина
Такси, AA 000 T, црвени карактери на жолта позадина